पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान निजी महाविद्यालय शिक्षक संघ बारां के जिलाध्यक्ष सुरेश मेघवाल ने बताया कि कोटा संभाग के निजी महाविद्यालयों के शिक्षकों की समस्याओं को लेकर कोटा की जिलाध्यक्ष डॉ. शर्मिला ने चिंता जताई है।उन्हाेंने कहा कि राजस्थान में निजी महाविद्यालयों की संख्या बढ़ने से शिक्षा का विस्तार तो तेजी से हुआ है, लेकिन इनमें कार्यरत शिक्षक एवं अशैक्षणिक स्टाफ का आर्थिक एवं मानसिक शोषण हो रहा है। कोरोना के कहर ने इन शिक्षकों के हालात और भी बदतर कर दिए हैं। राजस्थान सरकार की कॉलेज शिक्षा विभाग की निजी महाविद्यालय नीति के अनुसार इन महाविद्यालयों में कार्यरत शिक्षकों को यूजीसी गाइडलाइन के मुताबिक वेतन समय पर दिया जाना जरूरी है, लेकिन ज्यादातर निजी महाविद्यालय में हकीकत इसके विपरीत है।
शिक्षकों को समय पर समुचित वेतन नहीं दिया जाता है। कोटा संभागीय अध्यक्ष डॉ. रवि नागर ने कहा कि कोरोना काल में निजी महाविद्यालयों के शिक्षकों को बड़ी संख्या में हटा दिया गया है, जिससे उनके परिवार पर रोजी-रोटी का संकट आ गया है। यही हाल निजी स्कूलों के शिक्षकों का हो रहा है। शिक्षकों की इस पीड़ा को लेकर कॉलेज आयुक्तालय के डॉ. राजेश वर्मा ने सरकार को सुझाव भेजकर इस पीड़ा से अवगत भी कराया है।
शिक्षा बचाओ आंदोलन के प्रदेश संयोजक डॉ. रमेश बैरवा राज्य सरकार को पत्र लिखकर निजी शिक्षकों की समस्याओं से अनेक बार अवगत भी करा चुके हैं, लेकिन सरकार इस पर कोई ध्यान नहीं दे रही है। शिक्षकों की समस्याओं को लेकर उच्च शिक्षा मंत्री को जल्दी ही ज्ञापन दिया जाएगा। इस बात को लेकर डॉ. संपतराज नागर. डॉ. कीर्ति गोपलानी, डॉ. प्रशांत चतुर्वेदी. डॉ अंजली शर्मा. डॉ. उस्मान. डॉ. ज्योति गुप्ता. सुरेश मेघवाल, दीपक मेहरा, डॉ. बद्रीलाल मीणा, डॉ. बंटेश मीणा, शिवप्रकाश मित्तल, डॉ. जसवंत वर्मा, डॉ. हंसराज मीणा, लालचंद प्रजापति, डॉ. जितेंद्र सिंह, संजय शर्मा, रामस्वरूप सुमन ने आक्रोश व्यक्त किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn